Կազմավորումից գրեթե 30 տարի անց «Սպիտակ» փրկարար կենտրոնը շարունակում է հավատարիմ մնալ իր առաքելությանը։ Այն միակն էր հասարակական կառույցներից, որը 2010 թ․ ներգրավվեց Հայաստանում անցկացված ՆԱՏՕ—ի զորավարժություններին։Տարբեր տարիների «Սպիտակ»-ը մասնակցել է նաեւ Վրաստանում, Ռուսաստանում, Տաջիկստանում, Իրանում, Հնդկաստանում եւ Թուրքիայում գրանցված տարերային պատահարների ժամանակ որոնողափրկարարական աշխատանքներին։